เรื่องร้องเรียน (น้ำท่วม,ถนน,ทางเท้า) วันที่ 2022-05-29 17:23:46 — แขวงแสมดำ เขตบางขุนเทียน กรุงเทพมหานคร
แถวบ้านผมมีปัญหาน้ำท่วมถนนมาตั้งแต่ผมยังเด็กครับ ท่วมแบบมอเตอร์ไซค์ดับกลางทางถ้าฝนตกหนักแถมยังท่วมจนไม่มีฟุตบาทข้างทาง จนเมื่อประมาณ 10 กว่าปีที่แล้ว ได้มีการเสริมพื้นถนนจากปากซอยเอกชัย 69 มาจนถึงหน้าวิชัยแมนชั่น(ซึ่งผมก็ไม่ทราว่า ทางผู้รับผิดชอบในโครงการนี้ ทำไมเขาถึงได้ไม่ทำจนสุดแยก) และไม่กี่ปีต่อมาก็ได้มีการเสริมพื้นถนนเส้น ซอยพระราม2 ซอย 50 ถึง ปากซอย 54(ที่คนแถวนั้นเรียกซอยข้างเขตบางขุนเทียน) แต่ก็ไม่ทำส่วนที่คงเหลือไว้จากเดิม ทำให้ตรงบริเวณนี้กลายเป็นแอ่งเก็บน้ำรอแห้ง(มันระบายช้าจนเกินคำว่ารอระบายไปแล้วครับ ถึงจะมีการลอกท่อแต่ไม่กี่วันมันก็ตันเหมือนเดิม) ซึ่งปัจจุบันทางด้านข้างบ้านผมก็ทำการยกพื้นให้สูงขึ้น เมื่อน้ำท่วมก็ทำให้ยังมีทางเดินให้อยู่ รบกวนช่วยมาตรวจสอบด้วยครับ